stanford-oval/wikipedia huggingface dataset:
רנט
פרטי עלילה > מערכה ראשונה

ההצגה מתחילה בדירתם של מארק ורוג'ר בערב חג המולד, כאשר מארק, יוצר סרטים תיעודיים ודמות המספר של ההצגה, מחליט לצלם את הקורה סביבו לצורך סרט תיעודי חדש ומתחיל בצילום רוג'ר מנגן על הגיטרה החשמלית שלו. תוך כדי הצילומים אמא של מארק מתקשרת, אך הם לא עונים והיא משאירה הודעה על המזכירה האלקטרונית, בה היא מאחלת למארק חג שמח ומשתתפת בצערו, כי חברתו מורין עזבה אותו לטובת מישהי אחרת ויצאה מהארון כלסבית.
טום קולינס, חברם של מארק ורוג'ר ולשעבר שותפם לדירה, מתקשר גם הוא אליהם מטלפון ציבורי בכניסה לבניין הדירות שבו הם מתגוררים ומודיע להם כי חזר לעיר. הוא מותקף ונשדד על ידי שודדים ברחוב לפני שהוא מספיק להיכנס לבניין. לאחר מכן שיחת טלפון נוספת - הפעם מבנג'מין (בני) קופין השלישי, לשעבר שותפם לדירה של מארק ורוג'ר, עד אשר התחתן, עזב את הדירה וקנה את כל בניין הדירות באמצעות הכסף של משפחת אשתו. בני, שהוא למעשה בעל הבית של מארק ורוג'ר, מבשר להם שהוא מגיע לדירה על מנת לגבות מהם את שכר הדירה של השנה החולפת שלא שילמו, וזאת למרות שהבטיח להם שיוכלו להמשיך לגור בדירה בחינם. במקביל, ג'ואן, חברתה החדשה של מורין, מסיימת הכנות לקראת הופעת המחאה של מורין נגד כוונתו של בני לגרש את כל הדיירים מבניין הדירות ולהפוך את המקום לאולפן הקלטות. כאשר היא נתקלת בקשיים בתפעול ציוד ההגברה, מורין מתקשרת אל מארק ומבקשת ממנו שיגיע לעזור לה והוא מסכים. בינתיים, אנג'ל, אמן רחוב ודראג קווין, מבחין בקולינס הפצוע, לאחר שנשדד, וניגש לעזרתו. השניים מיד מתאהבים זה בזה, ומגלים כי לשניהם יש איידס.
בחזרה בדירה, מארק מספר למצלמה שלו כי חברתו האחרונה של רוג'ר התאבדה, ובמכתב ההתאבדות שלה בישרה לו כי לשניהם יש איידס, ומאז רוג'ר מסתגר בבית וממעט לצאת ולבלות. מארק מנסה לשכנע את רוג'ר שיצא מהבית ושיצטרף אליו להופעה של מורין. רוג'ר מנסה לכתוב שיר טוב אחד - להיט שישאיר אחריו לאחר מותו ממחלת האיידס. דפיקה בדלת מפריעה לו בכתיבה, וכשהוא פותח הוא פוגש לראשונה את מימי, דיירת בבניין, המבקשת ממנו כי ידליק עבורה נר, על מנת להתחמם.
קולינס מגיע בסופו של דבר אל הדירה, ומציג את אנג'ל בפני מארק ורוג'ר. גם בני מגיע לדירה, ומציע למארק ורוג'ר עסקה - הוא יוותר להם על שכר הדירה והם יוכלו להמשיך ולגור בה בחינם, אם רק ישכנעו את מורין לבטל את הופעת המחאה שלה. הם מסרבים, ובני עוזב את המקום. אנג'ל וקולינס מציעים למארק ורוג'ר להצטרף אליהם למפגש של קבוצת תמיכה של נשאי HIV. מארק מסכים להצטרף, אך רוג'ר מסרב ונשאר לבדו בדירה. בדרכו אל קבוצת התמיכה, מארק עוצר בדרך אצל ג'ואן, על מנת לעזור לה עם ציוד ההגברה. תוך כדי עבודתם המשותפת, הם מחליפים חוויות בנוגע לזוגיות עם מורין.
מימי חוזרת אל הדירה של רוג'ר, ומפלרטטת איתו. רוג'ר דוחה את החיזורים שלה ומבקש ממנה לעזוב. קולינס מספר למארק ולאנג'ל על חלומותיו לעזוב את העיר ניו יורק הקרה, על מנת לפתוח מסעדה בסנטה פה. לאחר שמארק עוזב ומשאיר אותם לבד, קולינס ואנג'ל מגלים זה לזה את דבר אהבתם. בדרכו אל ההופעה של מורין, רוג'ר מבחין ברחוב במימי שמנסה לקנות סמים מסוחר סמים, והוא מתערב ומציע למימי להצטרף אל החבורה לארוחת ערב, לאחר ההופעה.
מורין מבצעת את ההופעה שלה, ובסיומה מתחילות מהומות ברחובות, אותן מצלם מארק במצלמה שלו. אנשי החבורה מתאחדים שוב בבית קפה מקומי, לועגים לבני, שטוען כי הבוהמה מתה, ועורכים לה טקס אשכבה מדומה. תוך כדי הטקס, רוג'ר ומימי מגלים זה לזה כי לשניהם יש איידס. הם מתנשקים, וחוזרים אל שאר החבורה להמשך החגיגה.
פרטי עלילה > מערכה שנייה

המערכה השנייה מתחילה בערב ראש השנה האזרחית, כאשר כולם חוזרים לדירתם, ומגלים כי בני נעל את הבניין בתגובה למהומות שהתרחשו לאחר ההופעה של מורין. הם פורצים אל תוך הדירה, ומארק שומע במזכירה האלקטרונית הודעה ממפיקת 'בזליין' - תוכנית טלוויזיה צהובה - בדבר הצעת עבודה, לאחר שהתרשמה מהצילומים שלו של המהומות. בני מגיע אל הדירה, ומציע "הפסקת אש". רוג'ר מגלה כי בני היה החבר הקודם של מימי.
בהמשך השנה, ביום האהבה, מורין וג'ואן רבות ונפרדות. רוג'ר ומימי עוברים לגור ביחד, אך הוא חושד בה כי היא בוגדת בו עם בני, ולבסוף הם נפרדים. מארק מחליט, לאחר התלבטויות, לקבל את הצעת העבודה ב"בזליין". קולינס סועד את מיטת חוליו של אנג'ל, אשר בסופו של דבר נפטר ממחלת האיידס. החבורה כולה נפגשת בלוויה שלו. בעוד שמורין וג'ואן משלימות וחוזרות להיות ביחד, רוג'ר מגלה למימי כי מכר את הגיטרה שלו, וכי הוא עוזב את ניו יורק והולך לגור בסנטה פה. רוג'ר נפרד ממארק וממימי ועוזב, אך לא מצליח לשכוח ממימי. רוג'ר חוזר לניו יורק ומצליח לבסוף לכתוב את השיר שלו, בעוד מארק מחליט להתפטר מעבודתו ב'בזליין' על מנת לסיים לצלם ולערוך את הסרט התיעודי שלו.
בערב חג המולד הבא מארק מתכונן להקרנה החגיגית של סרטו. רוג'ר עצוב כי מימי נעדרת מזה מספר חודשים, והוא לא הצליח למצוא אותה. קולינס מגיע לבקר עם כסף שהצליח להשיג לאחר שפרץ את קוד האבטחה של הכספומט. מסתבר כי בני עזב את האזור לאחר שאשתו גילתה על הרומן שלו עם מימי. לפתע מורין וג'ואן מגיעות עם מימי, כשהיא על סף מוות. רוג'ר שר לה את השיר שכתב, ומצהיר כי הוא אוהב אותה. מימי נאנקת, ונדמה כי היא הולכת למות, אך היא מתאוששת, והחבורה צופה ביחד בסרטו התיעודי של מארק, בו הם רואים את עצמם ואת חייהם במשך השנה החולפת.
שירים > מערכה ראשונה

| מס' | שם השיר | ביצוע |
| --- | --- | --- |
| 1 | Tune Up #1 | מארק ורוג'ר |
| 2 | Voice Mail #1 | אמא של מארק |
| 3 | Tune Up #2 | מארק, רוג'ר, קולינס ובני |
| 4 | Rent | מארק, רוג'ר, קולינס, ג'ואן והלהקה |
| 5 |  ?‏You Okay, Honey | דרשנים, אנג'ל וקולינס |
| 6 | Tune Up #3 | מארק ורוג'ר |
| 7 | One Song Glory | רוג'ר |
| 8 | Light My Candle | מימי ורוג'ר |
| 9 | Voice Mail #2 | מר וגב' ג'פרסון |
| 10 | Today 4 U | קולינס, רוג'ר, מארק ואנג'ל |
| 11 | You'll See | בני, מארק, רוג'ר, קולינס ואנג'ל |
| 12 | Tango: Maureen | ג'ואן ומארק |
| 13 | Life Support | גורדון, פול, מארק והלהקה |
| 14 | Out Tonight | מימי |
| 15 | Another Day | מימי, רוג'ר והלהקה |
| 16 |  ?‏Will I | סטיב והלהקה |
| 17 | On the Street | דרשנים, איש עם מגב, מארק, קולינס, אנג'ל ואישה חסרת בית |
| 18 | Santa Fe | קולינס, אנג'ל, מארק והלהקה |
| 19 | I'll Cover You | אנג'ל וקולינס |
| 20 | We're Okay | ג'ואן |
| 21 | Christmas Bells | הלהקה |
| 22 | Over the Moon | מורין |
| 23 | La Vie Bohème A | מארק, מלצר, רוג'ר, בני, מימי, קולינס, אנג'ל, מורין, ג'ואן, מר גריי והלהקה |
| 24 | I Should Tell You | מימי ורוג'ר |
| 25 | La Vie Bohème B | מורין, קולינס, ג'ואן, מארק, אנג'ל והלהקה |
שירים > מערכה שנייה

| מס' | שם השיר | ביצוע |
| --- | --- | --- |
| 1 | Seasons of Love A | הלהקה |
| 2 | Happy New Year A | מארק, רוג'ר, מימי, קולינס, אנג'ל, מורין וג'ואן |
| 3 | Voice Mail #3 | אמא של מארק ואלקסי דארלינג |
| 4 | Happy New Year B | מארק, רוג'ר, מימי, קולינס, אנג'ל, מורין, ג'ואן ובני |
| 5 | Take Me or Leave Me | מורין וג'ואן |
| 6 | Seasons of Love B | הלהקה |
| 7 | Without You | רוג'ר ומימי |
| 8 | Voice Mail #4 | אלקסי דארלינג |
| 9 | Contact | אנג'ל והלהקה |
| 10 | (Reprise)‏ I'll Cover You | קולינס והלהקה |
| 11 | Halloween | מארק |
| 12 | Goodbye Love | מארק, רוג'ר, מימי, קולינס, מורין, ג'ואן ובני |
| 13 | What You Own | רוג'ר ומארק |
| 14 | Voice Mail #5 | אמא של רוג'ר, אמא של מימי, גב' ג'פרסון ואמא של מארק |
| 15 | Finale A | דרשנים, מארק, רוג'ר, קולינס, מורין, ג'ואן ומימי |
| 16 | Your Eyes | רוג'ר |
| 17 | Finale B | הלהקה |
דמויות > דמויות ראשיות

מארק כהן - במאי קולנוע תיעודי, דמות המספר בהצגה. לשעבר, שותפם לדירה של רוג'ר, קולינס, בני ובת-זוגו מורין, עד שקולינס ובני עזבו את הדירה, ומורין עזבה את מארק.
רוג'ר דייוויס - שותפו לדירה של מארק. מוזיקאי נשא HIV, לשעבר מכור לסמים. שואף לכתוב שיר אחד טוב, לפני מותו.
טום קולינס - אנרכיסט נשא HIV. חולם לעזוב את ניו יורק הקרה, ולפתוח מסעדה בסנטה פה.
בנג'מין (בני) קופין השלישי - לשעבר שותפם לדירה של מארק ורוג'ר, עד שהתחתן, עזב את הדירה וקנה את כל בניין הדירות באמצעות הכסף של משפחת אשתו.
ג'ואן ג'פרסון - עורכת-דין לסבית ובת-הזוג החדשה של מורין.
אנג'ל דומאט שונארד - דראג קווין ואומן רחוב, נשא HIV.
מימי מארקז - רקדנית מועדונים, נשאית HIV ומכורה לסמים. שכנתם של מארק ורוג'ר.
מורין ג'ונסון - אומנית ביסקסואלית, חברתו לשעבר של מארק, וחברתה הנוכחית של ג'ואן.
דמויות > דמויות משנה

גב' כהן - אמא של מארק. אמא יהודית סטריאוטיפית.
אלכסי דרלינג - מפיקה של תוכנית חדשות צהובה שמעוניינת להעסיק את מארק, לאחר שהצילומים שלו הגיעו לפריים-טיים.
מר וגב' ג'פרסון - ההורים העשירים של ג'ואן ג'פרסון.
גב' דייוויס - האמא המבולבלת של רוג'ר. מרבה להשאיר לו הודעות במשיבון: "רוג'ר, איפה אתה?"
גב' מארקז - אמא של מימי. דוברת ספרדית.
מר גריי - אבי אשתו של בני, שמעוניין לקנות את הבניין בו גרים מארק, רוג'ר ומימי.
פול - מנחה קבוצת התמיכה Life Support.
גורדון, סטיב, עלי, פאם, סו - משתתפים בקבוצת התמיכה Life Support.
כמו כן ישנם תפקידים רבים של דמויות חסרות-שם, כגון שוטרים, אנשים חסרי בית ועוד.
צוות השחקנים

| תפקיד | הפקת ברודוויי המקורית פתיחה 1996 | סרט הקולנוע 2005 | הפקת ברודוויי המקורית סגירה 2008 | הופעה בהוליווד בול 2010 | העלאה מחודשת באוף ברודוויי 2011 |
| --- | --- | --- | --- | --- | --- |
| מארק כהן | אנתוני ראפ | אנתוני ראפ | אדם קנטור | סקיילר אסטין | אדם צ'נלר-ברט |
| רוג'ר דייוויס | אדם פסקל | אדם פסקל | וויל צ'ייס | ארון טבייט | מאט שינגלדקר |
| מימי מארקז | דפני רובין-וגה | רוזריו דוסון | רנה אליס גולדסברי | ונסה הדג'נס | אריאנדה פרננדז |
| טום קולינס | ג'סי ל. מרטין | ג'סי ל. מרטין | מייקל מק'אלרוי | ויין בריידי | ניקולאס כריסטופר |
| אנג'ל דומאט שונארד | ווילסון ג'רמיה הרדיה | ווילסון ג'רמיה הרדיה | ג'סטין ג'ונסטון | טלי לינג | אמ.ג'יי. רודריגז |
| ג'ואן ג'פרסון | פרדי ווקר | טרייסי תומאס | טרייסי תומאס | טרייסי תומאס | קורבין ריד |
| מורין ג'ונסון | אידינה מנזל | אידינה מנזל | עדן אספינוזה | ניקול שרזינגר | אנלי אשפורד |
| בנג'מין (בני) קופין השלישי | טיי דיגס | טיי דיגס | רודני היקס | קולינס פני | אפרים סקייז |
הפקות > הפקות בישראל

בשנת 2009 המחזמר "רנט" הועלה לראשונה בישראל, בהפקה של תיאטרון מרכז הבמה בירושלים. ההפקה עלתה באנגלית, בבימוי המשותף של רפי פוך ושרה הלוי. בהפקה השתתפו שחקנים עולים חדשים, ותיקים וצברים. ההצגה הצליחה מאוד ובמהלך הפגנות המחאה בקיץ 2011 התאחד הקאסט מחדש לביצוע שירים מתוך המחזמר בשדרות רוטשילד בין האוהלים.
בשנת 2010 עלתה הפקה בעברית בכיכובו של תום אבני, בהפקה משותפת של בית צבי ותיאטרון הספרייה, בתרגומו של דניאל אפרת ובבימויו של משה קפטן. בהפקה השתתפו תלמידי השנה השלישית והשנייה בבית צבי.
בשנת 2015 עלתה בבית מזיא לתיאטרון שבירושלים הפקה נוספת באנגלית, בבימויו של עלי קפלן-וילדמן.
בשנת 2022 עלתה במרכז ענב שבתל אביב הפקה נוספת בעברית בתרגומם של עמית מינסטר ואסף לוי ובבימויים של אבישי בן גל ושחר פרץ.
| תפקיד | הפקת תיאטרון מרכז הבמה בירושלים 2009 | הפקת בית צבי 2010 | הפקת בית מזיא לתיאטרון 2015 | הפקת מרכז ענב 2022 |
| --- | --- | --- | --- | --- |
| מארק כהן | דייוויד הילפסטין | ציון חורי |  | עדי עזרט / דותן עמרני |
| רוג'ר דייוויס | לב קרצנר / דייוויד גינדיס | תום אבני |  | אור בן ברוך / אביתר בן דוד |
| טום קולינס | אהרון ג'ונסון | חייקה מלכה |  | הראל ליסמן |
| בנג'מין (בני) קופין השלישי | יניב כהן | אסיף מימון |  | איתמר אלבז |
| ג'ואן ג'פרסון | אל יהלום / מאיה פנינגטון | גלי הראל / רוני מרחבי |  | רותם מלר |
| אנג'ל דומאט שונארד | אייל מג'ר | עופר פלדמן |  | שחף בלאש |
| מימי מארקז | מרים סידיקמן | אדוה פרץ |  | ספיר יצחק / אילי עלמני |
| מורין ג'ונסון | ספירה טסלר / זהבה דאלין | מונה מרקוביץ' / אסתי שיגאני |  | הגר אנגל |
פרסים ומועמדויות > הפקת ברודוויי המקורית

| שנה | פרס | קטגוריה | מועמד/ת | תוצאה |
| --- | --- | --- | --- | --- |
| 1996 | פרס טוני | המחזמר הטוב ביותר | המחזמר הטוב ביותר | זכייה |
| 1996 | פרס טוני | הסִפרון הטוב ביותר עבור מחזמר | ג'ונתן לארסון | זכייה |
| 1996 | פרס טוני | הלחן הטוב ביותר | ג'ונתן לארסון | זכייה |
| 1996 | פרס טוני | השחקן הראשי הטוב ביותר במחזמר | אדם פסקל | מועמדות |
| 1996 | פרס טוני | השחקנית הראשית הטובה ביותר במחזמר | דפני רובין-וגה | מועמדות |
| 1996 | פרס טוני | השחקן הטוב ביותר במחזמר | וילסון ג'רמיה הרדיה | זכייה |
| 1996 | פרס טוני | השחקנית הטובה ביותר במחזמר | אידינה מנזל | מועמדות |
| 1996 | פרס טוני | במאי מחזמר הטוב ביותר | מייקל גרייף | מועמדות |
| 1996 | פרס טוני | הכוריאוגרפיה הטובה ביותר | מרליז ירבי | מועמדות |
| 1996 | פרס טוני | עיצוב התאורה הטוב ביותר | בלייק בורבה | מועמדות |
| 1996 | פרס Drama Desk | המחזמר הטוב ביותר | המחזמר הטוב ביותר | זכייה |
| 1996 | פרס Drama Desk | הסִפרון הטוב ביותר עבור מחזמר | ג'ונתן לארסון | זכייה |
| 1996 | פרס Drama Desk | השחקן הראשי הטוב ביותר במחזמר | אדם פסקל | מועמדות |
| 1996 | פרס Drama Desk | השחקנית הראשית הטובה ביותר במחזמר | דפני רובין-וגה | מועמדות |
| 1996 | פרס Drama Desk | השחקן הטוב ביותר במחזמר | וילסון ג'רמיה הרדיה | זכייה |
| 1996 | פרס Drama Desk | במאי מחזמר הטוב ביותר | מייקל גרייף | מועמדות |
| 1996 | פרס Drama Desk | ניצוח התזמורת הטוב ביותר | סטיב סקינר | זכייה |
| 1996 | פרס Drama Desk | כותב השירים הטוב ביותר | ג'ונתן לארסון | זכייה |
| 1996 | פרס Drama Desk | המוזיקה הטובה ביותר | ג'ונתן לארסון | זכייה |
| 1996 | פרס Drama Desk | עיצוב התלבושות הטוב ביותר | אנג'לה וונט | מועמדות |
| 1996 | פרס פוליצר לדרמה | פרס פוליצר לדרמה | פרס פוליצר לדרמה | זכייה |
| 1996 | פרס Theatre World | פרס Theatre World | אדם פסקל | זכייה |
| 1996 | פרס Theatre World | פרס Theatre World | דפני רובין-וגה | זכייה |
פרסים ומועמדויות > הפקת לונדון המקורית

| שנה | פרס | קטגוריה | מועמד/ת | תוצאה |
| --- | --- | --- | --- | --- |
| 1999 | פרס אוליבייה | המחזמר הטוב ביותר | המחזמר הטוב ביותר | מועמדות |
| 1999 | פרס אוליבייה | השחקנית הטובה ביותר במחזמר | קריסטן קאמינגס | מועמדות |
| 1999 | פרס אוליבייה | שחקן המשנה הטוב ביותר במחזמר | וילסון ג'רמיה הרדיה | מועמדות |
הערות שוליים

↑  Larson, Jonathan (1997). Rent. Interviews and text: McDonnell, Evelyn, with Silberger, Katherine. New York, New York: HarperEntertainment / HarperCollins. ISBN 0-688-15437-9.
↑  Larson, Jonathan (1997). Rent ("Glory"). Interviews and text: McDonnell, Evelyn, with Silberger, Katherine. New York, New York: HarperEntertainment / HarperCollins. pp. 54–64. ISBN 0-688-15437-9.
↑  WICKED Passes RENT to Become 10th Longest-Running Show on Broadway Today
↑  Time Magazine, March 10, 2008 issue, p. 66
↑  David Sheen, "former central stage director sets up new theater company in the capital", Haaretz, 9.9.2011
↑  רנט באתר בית מזיא לתיאטרון
| פרס טוני למחזמר הטוב ביותר |
| --- | --- | --- |
| 1975−1949 | נשקי אותי, קייט (1949) • דרום פסיפיק (1950) • ברנשים וחתיכות (1951) • המלך ואני (1952) • קיסמט (1954) • גבירתי הנאווה (1957) • איש המוזיקה (1958) • צלילי המוסיקה/פיורלו! (1960) • ביי ביי בירדי (1961) • איך להצליח בעסקים מבלי להתאמץ (1962) • דבר מצחיק קרה לי בדרך לפורום (1963) • הלו, דולי! (1964) • כנר על הגג (1965) • איש למנשה (1966) • קברט (1967) • 1776 (1969) • קומפני (1971) • הקוסם (1975) |  |
| 2000−1976 | שורת המקהלה (1976) • אנני (1977) • סוויני טוד: הספר השטן מרחוב פליט (1979) • אוויטה (1980) • רחוב 42 (1981) • ‏Nine‏ (1982) • קאטס (1983) • כלוב העליזים (1984) • עלובי החיים (1987) • פנטום האופרה (1988) • שדרות סאנסט (1995) • רנט (1996) • מלך האריות (1998) |  |
| 2001 ואילך | המפיקים (2001) • היירספריי (2003) • אבניו קיו (2004) • ספאמלוט (2005) • ג'רזי בויז (2006) • אביב מתעורר (2007) • בילי אליוט - המחזמר (2009) • ממפיס (2010) • ספר המורמונים (2011) • קינקי בוטס (2013) • מדריך הג'נטלמן לאהבה ורצח (2014) • המילטון (2016) • אוון הנסן היקר (2017) • ביקור התזמורת (2018) • האדסטאון (2019) • מולן רוז' (2021) • לופ מוזר (2022) • קימברלי אקימבו (2023) ‏•‏‏ נערי הכרך (2024) |  |
| --- | --- |
בקרת זהויות :  MusicBrainz work: 71672c4c-fe74-40fa-8570-860398edbca9
יעקב יוסף כ"ץ

ערך זה עוסק בתלמידו של הבעל שם טוב. אם התכוונתם לרב מהדור השלישי לחסידות, 'רב ייב"י', ראו .
הרב יעקב יוסף כ"ץ (תנ"ה, 1695 - כ"ד בתשרי תקמ"ב, 1781) הידוע כרבי יעקב יוסף מפולנאה או התולדות (״דער תולדות״ ביידיש). היה תלמידו וממשיך דרכו של הבעש"ט, מאבות החסידות, סופר ואידאולוג התנועה ומחבר ספר הפרשנות לתורה תולדות יעקב יוסף.
קורות חייו

שנת ומקום לידתו של הרב יעקב יוסף אינן ידועות. אביו רבי צבי הכהן היה נצר לרבי שמשון מאוסטרופולי ולרבי יום-טוב ליפמן הלר, בעל התוספות יום טוב. לפני התקרבותו לבעש"ט שימש כרב ואב בית דין בשרהורוד שבפודוליה (אזור בדרום פולין של אז). בהשפעתו של רבי יהודה לייב מפולנאה (המוכיח מפולנאה), תלמידו של הבעש"ט, הפך לחסיד. בשלב מסוים בחייו, קודם לפגישתו עם הבעש"ט, אימץ את דרכי החסידות המיסטית, הרבה בסיגופים, התבודד כדי לעסוק בעיון ובלימוד, החמיר על עצמו בעניין השחיטה, והתפלל במנין קטן של אנשים קרובים אליו בשאיפותיו הרוחניות, ולא במניין הקהילה הרגיל. כפי שהוא עצמו תיאר את הדברים, התנהגותו עוררה מורת רוח בין בעלי הבתים של הקהילה. הם סברו כי על רב עיר להיות מעורב וזמין כמנהיג רוחני וכאב בית דין בכל עת כתוצאה מכך בני עירו, ובראשם גובה המיסים, גרשוהו ממשרתו. לפי האגדה[דרוש מקור] הוא קילל בשל כך את העיר ואת משפחת גובה המיסים, ומיד התרחשה בעיר שריפה, שכמעט כילתה בה הכל, ובני משפחתו של גובה המיסים חלו מאוד ונטו למות. תושבי העיר ביקשו מהבעל שם טוב שיבטל את הגזרה, והוא ענה, שאין בכוחו לבטל את דברי ר' יעקב יוסף, אלא רק לרכך אותם קמעא, ולכן הוא קבע, שבכל דור יהיו נולדים בעיר אנשים נכים במשפחת גובה המיסים, ועל פי סיפור העם כך היה (סיפור זה שימש את ש"י עגנון כגרעין לסיפורו "הנדח"). בין השנים 1748–1752 שימש כאב בית הדין בראשקוב, מ-1752 כיהן בנמירוב, משנת 1770, לאחר פטירת "המוכיח מפולנאה", שימש כרב ואב בית הדין בפולנאה (הקהילה היהודית השנייה בגודלה בפודוליה).
לאחר מות הבעש"ט בשנת 1760 שימשו הרב יעקב יוסף והמגיד ממזריטש כראשי התנועה, כאשר המגיד שימש כמחליפו של הבעש"ט, והרב יעקב יוסף כאידאולוג התנועה ומפיץ רעיונותיה. הרב יעקב יוסף, אף על פי שהיה הוותיק שבתלמידי הבעש"ט, לא נבחר על ידיהם למלא את מקומו.
לשמו של רבי יעקב יוסף נקשרים מיתוסים בדבר תעניות קיצוניות וסיגוף הגוף. על פי המסופר[דרוש מקור], במשך שש שנים רצופות, צם רבי יעקב במשך כל ימות השבוע ואכל רק בשבתות. כל זאת במטרה לכפר על עוונות.
הפצת תורת החסידות

תרומתו של רבי יעקב יוסף להתפתחות החסידות, חוץ מהפצתה ברבים והנהגת קבוצת חסידים, הייתה פיתוח רעיון הצדיק והעדה. רעיון הצדיק בא כשכלול דגם המנהיג של הבעש"ט, שלפיו על הצדיק מוטל לגשר בין הרמה הרוחנית הנמוכה של ההמונים לבין הרמה הרוחנית הגבוהה שכרוכה בעבודת האל. ספרו "תולדות יעקב יוסף" שנדפס בשנת 1780, היה ספר החסידות הראשון שראה את אור הדפוס.
לפי רבי יעקב יוסף המאמין החסידי צריך לדבוק ולתמוך כלכלית וחברתית במנהיגו הצדיק, כדי לאפשר לצדיק להעלות רוחנית את החסיד.
השינויים ברעיון הדבקות שכתב רבי יעקב יוסף בספריו היו אחד מהגורמים שהובילו בסופו של דבר להפיכת החסידות לתנועה רחבה ועממית.
פטירתו

רבי יעקב יוסף נפטר בכ"ד בתשרי תקמ"ב. האגדה החסידית מספרת שטרם פטירת רבו הבעל שם טוב שאל אותו מתי יפטר. ענה לו רבו הבעל שם טוב: "כשמישהו ינצח אותך בדבריו ולא יהיה בפיך מה להשיבו תדע כי הגיע זמנך". בשמחת תורה בשנת תקמ"ב ראה רבי יעקב יוסף יהודי פשוט, שלא נמנה כלל על עדת הלומדים שרקד ושמח עם הספר תורה בכל כוחו. רבי יעקב יוסף לא התאפק ותמה בפניו "מה יש לך עם התורה שאתה כה שש ורוקד עימה?" ענה לו היהודי הפשוט: "אמת היא שאני לא זכיתי ללמוד, אבל בשמחת נישואי אחי לא אשמח?! והרי כאן הדבר דומה אחי בני ישראל סיימו ללמוד את התורה ושמחים עמה, וכי לא אשמח עמם?". לשמע תשובתו זו נאלם פיו דום, ומיד נזכר בדברי רבו, והבין כי הגיע עת פטירתו מהעולם. ואכן מיד לאחר החג נפל למשכב קצר ומיד נסתלק לשמי מרומים.
קברו נחצב ליד רבי יהודה אריה לייב מפולנאה. מסורת מספרת כי פעם, בעומדו ליד גדר בית החיים הרגיש בחייט אחד מתושבי פולנאה כשהוא עסוק באמירת תהלים ובנתינת צדקה בסמוך למקום קברו של "המוכיח", לימים כשביקש רבי יעקב יוסף לקנות לו חלקת קבר באותו מקום נודע לו כי חלקה זו כבר נמכרה לאותו יהודי, רבנו הפציר בו כי יוותר על חלקו בשבילו, ורק לאחר שהבטיח לו כי מקום מנוחתו יהיה בסמוך לו הסכים הלה לכך. לאחר שנסתלק רבי יעקב יוסף עברו שנים והחייט הזה נפטר לבית עולמו, כשיצאו לחפור קבר ליד קברם של רבי יעקב יוסף וידידו "המוכיח" – כהבטחתו ליהודי זה – לא היה מקום. ואנשי החברה קדישא הניחו את מיטת הנפטר שם באוהל וקראו בקול: הבטחתם לו מקום, אנא קיימוהו. לפתע מצאו ריוח בין הקברים שהספיק בדיוק למקום קבורתו וקברוהו שם.
ספריו

בשנת 1780 פרסם את הספר תולדות יעקב יוסף, בו הציג את תורת מורו, ונתן לראשונה ביטוי ספרותי לאידאולוגיה החסידית.
ב-1781 פרסם את הספר בן פורת יוסף.
בשנת 1782 פרסם את הספר צפנת פענח - (פירושים על ספר שמות). מייחסים לו גם את כתיבת הספר "כתונת פסים".
משפחתו ושושלתו

פרק זה טעון שכתוב. אנא תרמו לוויקיפדיה . ייתכן שתמצאו פירוט בדף השיחה. הסיבה היא לא ברור מי בן/חתן של מי.
הרב אברהם שמשון מפולנאה (- י"ח באלול תקנ"ט) כיהן כרב ברשקוב וערך סידור עם כוונות האר"י.
חתנו רבי צבי בן רבי חיים צאנזער מהקלויז בברודי.
חתנו רבי אברהם דב אוירבך מחמלניק-פולנאה. כיהן ברבנות בחמלניק ולאחר פטירת חותנו מילא את מקומו.
רבי משה זאב מחמלניק. חתנו של רבי צבי בן הבעל שם טוב.
חתנו רבי דב בר מחווסטוב בנו של רבי ישראל חיים מלודמיר (בן רבי אברהם המלאך וחתן רבי שלמה מקרלין).
רבי דוד. נישא לנכדת רבי יחיאל מיכל מזלוטשוב. עלה לארץ ישראל בשנת תקע"ה ומצאצאיו משפחת אוירבך הירושלמית (רבי חיים לייב ורבי שלמה זלמן).
רבי יעקב פנחס מלטיטשוב, חתן רבי ברוך ממז'יבוז'.
רבי משה חיים אפרים מלטיטשוב.
רבי יחיאל מיכל חתן הרב דוד הורדצקי חתנו של רבי מרדכי מצ'רנוביל.
רבי ישראל ממז'יבוז'.
רבי ברוך מאיוונצא חתן רבי משה מקוריסטשוב
בנו רבי צבי מנחם מלטיטשוב, חתן רבי זאב מזברז'.
בנו רבי בנימין זאב מאוזריאן, חתן רבי נחמן מסקלאיט.
(משוער) בנו רבי משולם פייביש מאוזיראן.
חתנו רבי מאיר מיאס.
חתנו רבי חיים דוד מנזון מברודי נכד רבי ישראל מרוז'ין.
רבי יוסף יוסקה אווערבוך (בן רבי אברהם דוב מחמעלניק). חתן רבי נחמן מברסלב.
רבי ישראל יהודה חתן רבי חיים צאנזער.
לקריאה נוספת

הרב ד"ר יצחק אלפסי, תולדות יעקב יוסף: רבי יעקב יוסף הכהן מפולנאה וצאצאיו, הוצאת מכון תלפיות, תל אביב תשנ"ח.
הערות שוליים

↑  משה רוסמן, הבעש"ט מחדש החסידות עמ' 48, מרכז זלמן שזר לתולדות ישראל, 1999
1 2  סיפורי חסידים
↑  בתו או נכדתו של רבי יוסף מיאמפולה.
| --- | --- |
בקרת זהויות :  NLI: 987007263263805171  GND: 140253459  ISNI: 0000 0001 0250 7882  LCCN: nr90027287  SELIBR: 63964  VIAF: 152874955   WorldCat (עם VIAF): 152874955
דיוויד לוינסקי

| --- | --- |
אין תמונה חופשית
 לידה:  27 בספטמבר 1975 (בן 49)
 תקופת הפעילות:  מ-1998
 
דייוויד לוינסקי (נולד ב-27 בספטמבר 1975) הוא שחקן ישראלי.
ביוגרפיה

לוינסקי הוא בוגר בוגר מחזור ל"ו של בית הספר למשחק בית צבי (1998). במסגרת הלימודים זכה במספר מלגות הצטיינות. מאז סיום לימודיו הופיע במספר רב של הצגות תיאטרון, סרטי קולנוע וסדרות טלוויזיה.
תפקידים בתיאטרון

תיאטרון הספרייה:
הסוחר מוונציה – שיילוק
האספן – פרדריק קלג
בודדה באפלה – ראוט
הפלייבוי של עולם המערב – קריסטי מאהון
הגנרל של השטן – אודרברוך
עיין ערך: אהבה – הר נייגל
חיים פרטיים - ויקטור
מחלת נעורים – אלט
האריה המכשפה וארון הבגדים – מר טומנוס והפרופסור
תיאטרון אנסמבל הרצליה
רחוב טוב – שמוליק
תיאטרון תמונע
המשרתות – קלייר
מרי סטיוארט – לורד לסטר
לחץ פיזי מתון – אורלנדו
כטוב בעיניכם - ז'אק
מסע ארוך אל תוך הלילה – גיימי
תיאטרון יורוב
הצגת יחיד- התאונה – כתיבה ומשחק
תיאטרון ווימר גרמניה:
חלום ליל קיץ – תסבי
פסטיבל פודיום מוסקבה:
חמישה לילות – טימופייב
מחזות זמר:
רחוב טוב – שמוליק
הצגות ילדים:
אב"י – אליעזר בן יהודה
בנימין זאב – לואי
ספר הג'ונגל – שירקאן
הזאב והגדיים – הזאב
גולם שולם לעולם – צ'יקו
זרעים של מסטיק – עוזי
תפקידים בקולנוע

עולם אחר – עכברן
Another World - Mouser
לצוד פילים – דניס
תפקידים בטלוויזיה

בלש בירושלים – ברל פריינד
כל מה שיש לי – ניר פרלמן
מעורב ירושלמי – אבנר
החברים של נאור – המבין
פלמח - קפטן רובסון
אגם רודברג

| --- | --- |

רוּדברג ב-2022
 לידה:  8 בפברואר 1986 (בת 39) רמת צבי, ישראל 
 מדינה:  ישראל ישראל
 תקופת הפעילות:  מ-2001
 עיסוק:  שחקנית, מדבבת, דוגמנית
 בן זוג:  דור קרובינר
 מספר צאצאים:  2 
 פרסים והוקרה:  פרס מסך הזהב לשחקנית הטובה ביותר בסדרה יומית "אהבה מעבר לפינה" (2004)  פרס האקדמיה הישראלית לטלוויזיה לשחקנית המשנה בסדרה קומית "חזרות" (2020)
 פרופיל ב-IMDb
 
רוּדברג ב"אהבה מעבר לפינה", 2003
אגם רוּדברג-קרוּבִּינר (נולדה ב-8 בפברואר 1986) היא שחקנית, מדבבת ודוגמנית ישראלית. זוכת פרס מסך הזהב (2004) ופרס האקדמיה הישראלית לטלוויזיה (2020).
ראשית חייה

אגם רודברג נולדה וגדלה במושב רמת צבי, לדוד ולפנינה (לבית עמיר) שעלתה ממרוקו. לה שלושה אחים - הדוגמן פלג רודברג, מעיין רודברג, והשחקנית אדוה רודברג. אביה נפטר כשהייתה בת עשר וכפי שסיפרה על כך: "הוא חלה כשהייתי בת שש וחצי ואחרי שנתיים וחצי החלים, מה שנתן לנו הרבה תקווה. חצי שנה אחר כך הסרטן חזר - קטלני הרבה יותר".
את לימודיה התיכוניים עשתה רודברג בכפר הנוער ויצו ניר העמק שבעפולה. בצבא שירתה בתיאטרון צה"ל.
למדה בבית הספר למשחק של יורם לוינשטיין.
קריירה > דוגמנות

ההופעה הראשונה שהקנתה לה פרסום הייתה בפרסומת טלוויזיוניות למשקה "צ'רי" קוקה-קולה ב-2001, בגיל 15, כשבאותה עת הייתה מיוצגת על ידי סוכן הדוגמניות רוברטו בן-שושן.
בשנים 2004–2006 היא דגמנה עבור מותג הספורט וההנעלה האמריקאי "סקצ'רס" בישראל.
רודברג דגמנה בעברה לחברות שונות, כמו לרשת האופנה הישראלית "פוקס", והובילה מספר קמפיינים.
ב-2016 החלה לדגמן לחברת האופנה הישראלית "עדיקה".
ממרץ 2021 היא הפרזנטורית של רשת "Be פארם" הישראלית מבית שופרסל.